Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 24. listopada 2010.

36(47)2010.

Okupljanje zborova mladih Provincije sv. Jeronima u Zadru
Ovogodišnji peti susret zborova mladih koji djeluju po našim samostanima i župama biti će 30. i 31. listopada 2010. u Samostanu sv. Frane u Zadru.
PROGRAM:
SUBOTA, 30. 10. 2010.
16:00 – probe pjesama
19:00 – Sv. Misa
20:00 – nastup zborova (svaki zbor po dvije pjesme)
21:30 – večera
Noćenje (po obiteljima)
NEDJELJA 31.10. 2010.
Doručak
11:00 – okupljanje u župi
12:00 – Sv. Misa na kojoj svi sudjeluju i pjevaju (Voštarnica)
13:30 – ručak
odlazak kućama

Mostar, 19. listopad 2010.
Radosna vijest
Plemenito razmišljanje naše čitateljice
Poštovano uredništvo!
Cijelog svog života posebno su mi zvučale riječi: misije, misionari i isusovci. Sjećam se bila je jedna milostinja mjesečno za misije i osjećala sam se sretno kada bih u tu kasicu ubacila koji dinar. Također sam se uvijek trudila za Misijsku nedjelju učiniti što mogu. Godine 2008. ponovno sam ugledala misijski list „Radosna vijest“ rujan/listopad, koji sam bez imalo razmišljanja rado uzela i od tada sam pretplatnik. S radošću, a i s tugom pročitam svaku riječ. Pitala sam se – da li bih i ja mogla što učiniti? Kad sam dobila list za travanj 2009. i pročitala Riječ urednika „Osma postaja“ to mi je tako lijepo zvučalo i odmah sam poslala 15,00 KM i tako i dalje nastavila. Bila sam uvjerena da ću odmah najmanje desetak svojih poznanika uspjeti uključiti i tako zajedno slati. Razočarala sam se kad sam shvatila da su nezainteresirani iz ovog ili onog razloga. A ja kažem, to samo treba htjeti, 99 % ljudi to ne bi osjetilo, a za nekoga bi puno značilo. Pokušavala sam nagovoriti djecu da se uključe, a djeca ko djeca njima je sve smiješno. A ja onako razmišljam – da bi se ta mala stvorenja baš sada trebala uključiti da postanu članovi misijske zajednice. Na primjer, svakog prvog petka u mjesecu odreći se slatkiša i ostaviti 1,00 KM i godišnje pomognu svojim vršnjacima. Eto Bogu hvala sad imamo u školama časne sestre i vjeroučitelje. To oni zasigurno mogu i ovdje kod nas sprovesti, što već postoji u nekim mjestima, i naviknuti djecu da shvate mnoge lijepe stvari. Također, sam bila dirnuta riječju jednog misionara, te sam odmah naručila njegovu knjigu „Vapaj siročadi iz Ruande“. Pročitala sam je i dobro se naplakala. Plačem i nije me stid. Također, sam posebno dirnuta člankom „Iz dnevnika jednog misionara“, svibanj 2010. Djeca ne idu u školu traže novac, a to je nešto minimalno. Kad kažem djeci treba pomoć, jer oni ne znaju drugačije, ako se oni ne nauče tako će biti i s njihovom djecom.
Ovo sve navodim i pitam se – kada bi se sve ovo objasnilo roditeljima i djeci, zar bi bilo ljudsko srce tako tvrdo da se ne bi uključilo. Mnogi ljudi o tome nisu upoznati, a za 99% je to sitnica. Znam da je to za nekoga smiješno, ali ne treba na to gledati. S.V., Mostar

Fra Ilja Barišić boravi u Hrvatskoj.
Za to vrijeme je obišao mnoge naše samostane i župe. Slavio je mise i propovijedao (U sv Frane u zadru na sv. Franu). Održao je predavanja i govorio o misijama. Mnogi od vas su se javili i pomogli djelo i rad fa Ilije u njegovoj misiji Kimbuli.
PROMOCIJA FILMA U ZADRU: "KONGOANSKA MISIJA FRA ILIJE BARIŠIĆA" bila je 28. rujna 2010. nakon Mise koju je predvodio fra Ilija. O tome su vrlo lijepo izvijestili naši mediji. Hvala im.
Film autora MIRA AŠČIĆ O RADU NAŠEG FRA ILIJE u Kongu možete naručiti na adresi: FRANJEVAČKI SAMOSTAN SV. FRANE, Trg sv- Frane 1, 23000 ZADAR.
O djelu i rdu našeg fra Ilije možete čitati na našim stranicama: www.svetifrane.org ili www.ofm-sv-jeronim.hr u rubrici MISIJE.
Mnogi od vas sakupljate kumstva (kumove) za siromašnu djcu Svi naši franjevci Provincije sv. Jeronima pomažu prema svojim mogućnostima. Sva sakupljena novčana sredstva šaljemo na naš Provincijski ekonomat a naš ekonom fra Vlado dalje fra Iliji. Ova suradnja traje preko 38 godina.
Obavijest novim kumovima: 50 € za za osnovnu školu, 100 € za srednju i 300 € za studente.
KUMOVI mogu predati uplate osobno u našim župama i samostanima ili u ZADRU osobno ili preko žiro računa: Hypo Alpe-Adria Bank d. d., Zagreb: 2500009-1101027824 s naznakom da je to za fra Iliju Barišić "kumstvo".
Fra Ilija je zamolio da ne objavljujemo brojčani iznos nego samo pisanim slovima. Vaše adrese čuvamo i objaviti ćemo imena učenika kada se fra Ilija vrati u svoju misiju. Kontakt osoba: fra Drago Ljevar, gvardijan, 098 337-001 , E-mail: drago.ljevar@si.t-com.hr
Svima zahvalan fra Drago.

SATNICA * OBAVIJESTI * SATNICA * OBAVIJESTI * SATNICA * OB
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 24. X. XXX. NKG, Anton M.C. - MISIJSKA NEDJELJA
- LISTOPADSKA POBOŽNOST u 18,30 h
Ponedjeljak: 25. X: Katarina Kotromanić
Kateheza za odrasle u 19,45 sati
Utorak 26. X. Dmitar, Zvonimir. - Pobožnost utorkom sv. Anti - molitva.
Kateheza za mlade u 20 sati
Srijeda 27. X. Sabina, Gordana
Četvrtak 28. X. Sv.. Šimun i Juda Tadej
Petak 29. X. Narcis, Donat - KLANJANJE
Subota 30. X. Marcel, Marojko - SUSRET ZBOROVA u 19 sati
Nedjelja 31. X. XXXI. NKG, Alfons
NEDJELJOM SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati.

Zadrani zainteresirani
Nakon promocije filma, koja je napunila Crkvu sv. Frane, afričkom misionaru su prilazili brojni Zadrani i Zadranke i interesirali se za projekt „kumstva“. Riječ je o dobrotvornoj akciji za financiranje školovanja siromašne djece u Africi. Jedna godina školovanja u osnovnoj školi stoji 50 eura, a u srednjoj 100 eura i studenti 300 €.
- Za tamošnju djecu to je veliki dar, velika nada, da će se tako lakše osamostaliti i zarađivati za život. Obrok u školi mnogoj je djeci jedini obrok koji uopće pojedu. Školarinom im se kupuje uniforma, plaćaju knjige i obroci. Poslat ću vam fotografiju Vašeg „kumčeta“ u njegovom razredu te Vas obavijestiti s kakvim je uspjehom završio razred. Obično i djeca napišu pismo „kumovima“ – objasnio je fra Ilija jednoj Zadranki koja je sa svojom kćerkom misionaru predala jednogodišnju školarinu za dvoje djece u osnovnoj školi.
Nikolina Radić Ančić «Slobodna Dalmacija” od 29. IX. 2010.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)